R:   Determinadas  qüestions que afectan exclusivament a parlas de transición no siempre se pueden reglar dende una d'as luengas en contacto sin que se veiga afectada la suya coherencia. Iste ye un caso en que a mayoría de parlas que presientan as solucions citadas perteneixen a l'ambito lingüistico catalán (como lo caso de Calasanz), anque tamién se'n troba bell eixemplo en parlas buegatizas de l'ambito aragonés. A casuistica (en os dos ambitos lingüisticos) de marcas de plural en /θ/ ye encara mes ampla que a descrita en a  esmienda y un sistema grafico que los acubille a totz en a solución "-tz" implicaría un desachuste cheneral d'o sistema propuesto: pensemos en plurals como "crabitz" u "fuentz", que podrán tener una forma grafica u atra seguntes una norma particular aplicable en exclusiva a determinadas parlas aragonesas (u catalanas) de transición. Ye mes important mantener a coherencia paradigmatica y a diasistematicidat en as diferents variants (trobaus-trobatos-trobats), que no pas planteyar una norma que creba los dos prencipios: os plurals trobaus y trobats son correctos en benasqués; una mesma persona podría escribir, seguntes ista esmienda, trobaus y *trobatz. SE DESESTIMA